TV-Gids vir Donderdag 19 November 2015
JY LEES NOU TV-Gids vir Donderdag 19 November 2015
Wat om vanaaand te kyk:
17:00 Skole Top 10 (kykNET): Ons is in Vissieland by Laerskool AG Visser in Heidelberg. Met 'n skool vernoem na die 'Sanger van Suikerbosrand' en die leuse van 'Blaas Hoog die Vlam' is die kindertjies lekker aan die brand.
18:30 Villa Rosa (kykNET): Marius sukkel om op sy eie stoom die dwelmgewoonte af te skud. Hy vra Liam se hulp wat die situasie na sy eie beste belange uitbuit. Vicky en Eben se oefenlopie vir die opkomende fotosessie laat veel te wense oor.
18:30 7de Laan (SABC2): Kurt Darren kuier vanaand in die laan. Ty het vir Gita presies waar hy haar wil hê. Die Meintjies-broers se konflik duur voort.
19:30 Binnelanders (kykNET): Mia ontmoet die res van die Du Preez's, Steve sit met sy hande in sy hare en Lexi ontdek inligting wat haar deurmekaar maak. Dinge is nie heeltemal reg tussen Naomi en Kobus nie, en Rian moet 'n baie moeilike keuse maak.
20:00 Bravo! (kykNET): Dis die première van Sean Else se jongste rolprent, 'n Man Soos My Pa. Hanna Grobler hou 'n Mafia-aand as fondsinsameling vir haar liefdadigheidsorganisasie. Ons loer in by die amptelike afskopgeleentheid van 'Suidooster'.
20:30: Boer soek 'n vrou (kykNET): Daar is nou net twee vroue op die plaas oor. Elkeen van die dames kry 'n geleentheid om alleentyd met die boer te spandeer. Die boere nooi ook vriende en familie oor vir 'n gesellige kuier sodat hulle die vroue kan ontmoet.
20:30 The Vow (e.tv): 'n Man moet sy vrou probeer oortuig hulle is getroud ná sy in 'n motorongeluk was en niks kan onthou nie.
21:00 Masters of Sex (M-Net Edge): Bill se hulp word ingeroep met 'n nuwe kliënt wat nie te speels is nie.
21:30 The Night Shift (M-Net): Vanaand veroorsaak Scott 'n reuse motorongeluk wat almal se lewens omverwerp.